NARIADENIE KOMISIE (ES) č. 1623/2005
zo 4. októbra 2005,
ktorým sa dopĺňa príloha k nariadeniu (ES) č. 2400/96, pokiaľ ide o registráciu určitých názvov do Registra chránených označení pôvodu a chránených zemepisných označení [Tuscia (CHOP) a Basilico Genovese (CHOP)]
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2081/92 zo 14. júla 1992 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 6 ods. 3 a 4,
keďže:
(1)
V súlade s článkom 6 ods. 2 nariadenia (EHS) č. 2081/92 sa žiadosti Talianska o registráciu dvoch názvov „Tuscia“ a „Basilico Genovese“ uverejnili v Úradnom vestníku Európskej únie (2).
(2)
Keďže nebola Komisii oznámená žiadna námietka voči registrácii v súlade s článkom 7 nariadenia (EHS) č. 2081/92, tieto názvy musia byť zapísané do Registra chránených označení pôvodu a chránených zemepisných označení,
PRIJALA TOTO NARIADENIE:
Článok 1
Príloha k nariadeniu Komisie (ES) č. 2400/96 (3) sa dopĺňa názvami uvedenými v prílohe k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 4. októbra 2005